|  |  |
| --- | --- |
| **JAUTĀJUMI** | **ATBILDES** |
| Ja līgums par filmas filmēšanu noslēgts par filmēšanu 2023.g. un 2024.g., vai 2023.g. paredzētais maksimālais līdzfinansējuma apmērs, kas netiek iztērēts var tikt pārcelts uz 2024.g.? | 2024.gada līdzfinansējuma apmērā tiek iekļautas izmaksas par periodu no 2023.g. 16.novembra līdz 2024. g. 15.novembrim, bet nauda no 2023.g. noteiktā līdzfinansējuma apmēra NETIEK pārcelta uz 2024.g. līdzfinansējuma apmēru. |
| Ja līgums par filmas filmēšanu noslēgts par filmēšanu 2023.g., bet neparedzētu apstākļu dēļ filmēšana noris arī 2024.g., vai jaunajā uzsaukumā var iesniegt projektu par 2024.g. filmēšanas izmaksām? | Saskaņā ar MK noteikumu Nr. 173 5.6.punktu uz līdzfinansējumu nevar pretendēt, ja projekta iesnieguma iesniegšanas dienā ir uzsākta attiecīgās filmas uzņemšana Latvijā. Ņemot vērā, ka Filmas daļējs uzņemšanas process Latvijā jau ir noticis, tādējādi nav iespējama jauna līdzfinansējuma līguma slēgšana Filmas uzņemšanai Latvijā.Kā arī nav iespēja par 2023.g. filmēšanu noslēgtā līguma darbības pagarināšana, jo ar LIAA veikto līdzfinansējuma izmaksu, Līgums no abām līgumslēdzējpusēm ir pilnībā izpildīts un vairs nav spēkā. |
| Ja uz projekta iesniegšanas dienu vēl nav pieejami visi apliecinājumi, ka ārvalstu producentam pieejams finansējums ir vismaz 50% no kopējām filmas uzņemšanas izmaksām, vai trūkstošos apliecinājumus var iesniegt vēlāk? | Projekta iesnieguma atbilstības kritērijs: “projekta iesnieguma iesniegšanas dienā ārvalsts producentam pieejamais finansējums saskaņā ar finansēšanas plānu ir vismaz 50% no kopējām filmas uzņemšanas izmaksām” MK noteikumos Nr. 173 noteikts kā NEPRECIZĒJAMS, līdz ar to, ja projekta iesniegumam nav pievienoti minētā kritērija izpildes apliecinoši dokumenti aģentūra pieņem lēmumu par projekta iesnieguma neatbilstību administratīvās atbilstības vērtēšanas kritērijiem un atteikumu noslēgt līdzfinansējuma līgumu. |
| Vai kaut kur jāparadās atsaucei uz LIAA atbalstu? | Līguma 3.10. apakšpunkts nosaka: “Līdzfinansējuma izmaksāšanas gadījumā Līdzfinansējuma saņēmējs apņemas nodrošināt, ka Filmas titros, kā arī visos Filmas reklāmas un publicitātes materiālos tiek norādīts Aģentūras logo un norāde par Aģentūras finansiālo atbalstu līdzfinansējuma programmas ārvalstu filmu uzņemšanai Latvijā ietvaros (Support Programme for International Film Productions)”. |
| Kā rīkoties, ja pakalpojuma sniedzēji nevēlas/atsaka sniegt informāciju par faktisko nomaksāto nodokļu apmēru no darījuma? | Iesakām, slēdzot pakalpojuma līgumus, noteikt kā pienākumu sniegt šādu informāciju. |